《驿馆夜坐》
清代·麟魁

驿馆挑镫秋夜深，思量旅况昔犹今。有书莫漫途中寄，得句何堪马上吟。

半载消磨关塞日，一鞭掷碎使臣心。无情最是西来路，老我风尘白发侵。

作者简介：麟魁，号梅谷，满洲旗人。道光丙戌进士，改庶吉士，授编修。官至兵部尚书、协办大学士，署陕甘总督。赠大学士，谥文端。有《梦花书屋诗钞》。